Väike-Maarja kihelkond

Väike-Maarja kihelkond (lühend VMr, saksa keeles Kirchspiel Klein-St. Marien) on ajalooline kihelkond Virumaal ja Eestimaa kubermang Viru (Rakvere) kreisis.

 Piirkonna ajalugu 
Kihelkond asutati 14. sajandi keskpaigas. Enamik selle aladest kuulus varem Simuna kihelkonda.Väike-Maarja kihelkond "Eesti mõisaportaalis" (vaadatud 1. oktoober 2012)
400px|pisi|Eestimaa kubermangu Rakvere kreis Mellini atlases (1798)
Esimest korda avati Väike-Maarjas kihelkonnakool 1723. aastal, teist korda 1750. aastal, kuid püsima jäi alles 1873. aastal.Ajalugu Väike-Maarja vald (vaadatud 1. oktoober 2012)

 Väike-Maarja kihelkonna mõisad 
Kihelkonnas paiknes 18 mõisat: 1 kirikumõis, 11 rüütlimõisast peamõisat koos 3 kõrvalmõisaga ja 3 poolmõisat. Lisaks oli seal 6 karjamõisat.
 Araski mõis (Arraska) rüütlimõis
 Ebavere mõis (Ebbafer) Äntu mõisa karjamõis
 Ilmandu poolmõis (Ilmando)Märt Uustalu, Poolmõisatest ja nende omanikest Eesti- ja Liivimaal, Tallinna Ülikool poolmõis eraldati Raigu mõisast 1911
 Kaarma mõis (Kaarmann) rüütlimõis
 Karunga mõis (Karrunga) Lasila mõisa karjamõis
 Kiltsi mõis (Schloß Aß) rüütlimõis
 Kivistiku mõis (Kiwistik) Kaarma mõisa karjamõis
 Koonu mõis (Kono) rüütlimõis
 Kullenga mõis (Kullenga) Porkuni mõisa karjamõis
 Kärsa mõis (Kersel) rüütlimõis
 Lammasküla mõis (Lammasküll) poolmõis, eraldati Varangu mõisast 1860. aastal, Väike-Maarja vald
 Müüriku mõis (Marienhof) poolmõis
 Nõmme (Nömme) poolmõis, kuni 1865. aastani rüütlimõis
 Pandivere mõis (Pantifer) rüütlimõis
 Porkuni mõis (Schloß Borkholm) rüütlimõis
 Põdrangu mõis (Pöddrang) rüütlimõis
 Pärenhofi poolmõis (Pärenhof), eraldati Kaarma mõisast
 Raeküla mõis (Raeküll) Pandivere kõrvalmõis
 Sootaguse mõis (Soentagk) eramõis
 Triigi mõis (Ottenküll) rüütlimõis
 Uhe mõis (Uhhe) Kärsa mõisa karjamõis
 Uniküla mõis (Unniküll) rüütlimõis
 Uuemõisa mõis (Charlottenburg) Vao mõisa karjamõis
 Vao mõis (Wack, Wakk) rüütlimõis
 Visila mõis (Wistla) Porkuni mõisa karjamõis
 Vorsti mõis (Sternhof) Kiltsi kõrvalmõis
 Väike-Maarja kirikumõis (Pastorat Klein-St. Marien)
 Äntu mõis (Engdes) rüütlimõis
 Ärina mõis (Errinal) Koonu kõrvalmõis

 Väike-Maarja kihelkonna vallad 

 Väike-Maarja kihelkonna pärand 
Eesti Rahva Muuseumi kogudes on Väike-Maarja kihelkonnast 567 eset: rahvarõivaste osi, ehteid, käsitööesemeid, töövahendeid, põllutööriistu jne. Fotokogus on ligi 400 fotot, millel on jäädvustatud rõivastust, käsitööesemeid, sündmusi ja tegevusi (sõnnikuvedu, kartulivõtmine jne), inimesi (nt sportlased), hooneid. Esimest korda käisid muuseumi vanavarakogujad kihelkonnas 1910. aasta augustis.Väike-Maarja kihelkond Eesti Rahva Muuseum (vaadatud 1. oktoober 2012)

Väike-Maarja keskuses 19. sajandil ehitatud endises kihelkonnakooli hoones asub Väike-Maarja muuseum, kus olev väljapanek tutvustab Väike-Maarja kihelkonna kultuuripärandit.

 Kihelkonna alad tänapäeval 
Kihelkond jääb tänapäeval tervikuna Lääne-Virumaa aladele. Kihelkonna enamiku katab Väike-Maarja vald. Kihelkonna loodeserv kuulub Tapa valda.

 Viited 

 Kirjandus 


Helmut Joonuks, Kirjanduslik matk läbi Väike-Maarja ja Simuna.  Keel ja Kirjandus, 1962, nr 7, lk 424-434
 Olga Männik. Ajalooline pärimus Väike-Maarja kihelkonnast 1931-1932 Eesti Kirjandusmuuseum. 2004.

 Välislingid 
 Väike-Maarja kihelkond Eesti Entsüklopeedias

Kategooria:Virumaa kihelkonnad